

PARLAMENTUL ROMÂNIEI

CAMERA DEPUTAŢILOR

	COMISIA PENTRU INDUSTRII ŞI SERVICII
Nr. 4c-3/55/2015                                                        
	Comisia pentru administraţie publică şi amenajarea teritoriului

Bucureşti 20.05.2015
Nr.4c-6/59


PLx.94/2015



Către,




BIROUL PERMANENT AL




CAMEREI DEPUTAŢILOR
În conformitate cu prevederile art. 97 alin.(2) din Regulamentul Camerei Deputaţilor, republicat, vă înaintăm, alăturat, Raportul comun asupra proiectului de Lege pentru modificarea şi completarea Ordonanţei de urgenţă a Guvernului nr. 18/2009 privind creşterea performanţei energetice a blocurilor de locuinţe, transmis Comisiei pentru administraţie publică şi amenajarea teritoriului şi Comisiei pentru industrii şi servicii, pentru dezbatere şi avizare în fond, cu adresa nr. PL x.94 din 2 martie 2015. 

Prin obiectul de reglementare şi conţinutul său, proiectul de lege face parte din categoria legilor ordinare.

	PREŞEDINTE,
	                VICEPREŞEDINTE,  

                                                       

	Iulian Iancu
	Laurenţiu Nistor

PLx.94/2015
RAPORT  COMUN
asupra proiectului de Lege pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe 

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică şi amenajarea teritoriului au fost sesizate spre dezbatere în fond, cu proiectul de Lege pentru modificarea şi completarea Ordonanţei de urgenţă a Guvernului nr. 18/2009 privind creşterea performanţei energetice a blocurilor de locuinţe, transmis cu adresa nr. PL x.94 din 2 martie 2015 şi înregistrat la Comisia pentru industrii şi servicii cu nr.4c-3/55 din 3 martie 2015 şi la Comisia pentru administraţie publică şi amenajarea teritoriului cu nr.4c-6/59 din 3 martie 2015.
Senatul în calitate de primă Cameră sesizată, a adoptat proiectul de Lege,  în şedinţa din 25 februarie 2015. 

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, cu modificările şi completările ulterioare, în sensul acordării dreptului de a beneficia de prevederile ordonanţei de urgenţă şi imobilelor construite după proiecte elaborate înainte de anul 1950, în prezent acestea aplicându-se doar imobilelor construite după proiecte elaborate în perioada 1950-1990.

Consiliul Legislativ a avizat favorabil proiectul de ordonanţă de urgenţă, cu unele observaţii şi propuneri, aviz transmis cu adresa nr. 638 din 28 mai 2014.
Comisia juridică, de disciplină şi imunităţi a avizat negativ proiectul de lege, prin avizul transmis cu adresa nr. 4c-11/233 din 17.03.2015.

Guvernul susţine adoptarea iniţiativei legislative, conform punctului de vedere transmis cu adresa nr. 2086 din 22 octombrie 2014, sub rezerva însuşirii unor propuneri şi a amendamentelor prezentate, respectiv cu prevederea surselor de acoperire a majorării cheltuielilor bugetare şi prezentarea fişei financiare prevăzută la art. 15 din Legea nr. 500/2002 privind finanţele publice, cu modificările şi completările ulterioare.
Potrivit prevederilor art.61 şi 63 din Regulamentul Camerei Deputaţilor, republicat, examinarea proiectului de lege a avut loc în şedinţe separate, în data de 24 martie 2015 de către Comisia pentru industrii şi servicii şi în data de 19 mai 2015 de către Comisia pentru administraţie publică şi amenajarea teritoriului. 

La dezbateri au participat în calitate de invitaţi din partea Ministerului Dezvoltării Regionale şi Administraţiei Publice doamna secretar de stat Sirma Caraman, domnul director Cristian Stamatiade şi doamna şef serviciu Anca Ginavar, iar de la Ministerul Finanţelor domnul secretar de stat Dan Manolescu.
La lucrările Comisiei pentru industrii şi servicii au fost prezenţi 19 deputaţi din totalul de 21 deputaţi membri ai comisiei, iar la lucrările Comisiei pentru administraţie publică şi amenajarea teritoriului au fost prezenţi 18 deputaţi din totalul de 18 membri ai comisiei,
În urma dezbaterilor, membrii celor două comisii sesizate în fond au hotărât, cu majoritate de voturi (2 abţineri) să propună Plenului Camerei Deputaţilor adoptarea proiectului de Lege pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, cu amendamentele admise prezentate în Anexa nr.1. Amendamentul respins este redat în Anexa nr.2 la prezentul raport comun.
Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Camera decizională.

	PREŞEDINTE,
	VICEPREŞEDINTE,

	Iulian Iancu


	Laurenţiu Nistor

	SECRETAR,
	SECRETAR,

	Radu Bogdan Ţîmpău
	Radu Babuş


	      Consilier parlamentar, Viorica Petraşcu
	Şef serviciu, Sofia Chelaru

	      Consilier, Raluca Roşca
	Consilier parlamentar, Roxana Feraru



                                                                                                                                                                                                                     Anexa nr.1
A M E N D A M E N T E   A D M I S E

asupra proiectului de Lege pentru modificarea şi completarea Ordonanţei de urgenţă nr.18/2009 

privind creşterea performanţei energetice a blocurilor de locuinţe

	Nr.

crt.
	Text O.U.G. nr. 18/2009, 
cu modificările 

şi completările ulterioare


	Text adoptat de Senat
	Amendamente

 admise
	Motivaţia

	0
	1
	2
	3
	4

	1.
	_________
	LEGE

pentru modificarea şi completarea Ordonanţei de urgenţă nr.18/2009 

privind creşterea performanţei energetice a blocurilor de locuinţe


	Nemodificat
	

	2.
	__________
	
Articol unic. - Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, publicată în Monitorul Oficial al României, Partea I, nr. 155 din 12 martie 2009, aprobată cu modificări şi completări prin Legea 158/2011, cu modificările şi completările ulterioare, se modifică şi se completează după cum urmează:
	Nemodificat
	

	3.
	Art. 1


(1) Prezenta ordonanţă de urgenţă stabileşte lucrările de intervenţie pentru creşterea performanţei energetice a blocurilor de locuinţe, construite după proiecte elaborate în perioada 1950-1990, precum şi etapele necesare realizării lucrărilor, modul de finanţare a acestora şi obligaţiile şi răspunderile autorităţilor administraţiei publice şi asociaţiilor de proprietari.


(2) Se exceptează de la prevederile prezentei ordonanţe de urgenţă blocurile de locuinţe clasate/în curs de clasare ca monumente istorice.

	1. La articolul 1, alineatele (1) şi (2) se modifică şi vor avea următorul cuprins:


“Art.1.- (1)  Prezenta ordonanţă de urgenţă stabileşte lucrările de intervenţie pentru creşterea performanţei energetice a blocurilor de locuinţe construite după proiecte elaborate până în anul 1990, precum şi etapele necesare realizării lucrărilor, modul de finanţare a acestora, precum şi obligaţiile şi răspunderile autorităţilor administraţiei publice şi  asociaţiilor de proprietari.


(2) Se exceptează de la prevederile prezentei ordonanţe de urgenţă:

a) blocurile de locuinţe clasate/în curs de clasare ca monumente istorice;


b) blocurile de locuinţe expertizate tehnic şi încadrate în clasa I de risc seismic prin raport de expertiză tehnică, la care nu s-au executat sau se află în curs de execuţie lucrări de intervenţie pentru creşterea nivelului de siguranţă la acţiuni seismice a construcţiei existente. “
	1.Nemodificat
	

	4.
	Art. 11

(1) Prevederile prezentei ordonanţe de urgenţă se aplică în mod corespunzător şi locuinţelor realizate după proiecte elaborate în perioada 1950-1990, cu destinaţia de:


a) locuinţe sociale şi celelalte unităţi locative, aflate în proprietatea/administrarea consiliului local, indiferent dacă sunt amplasate în blocuri de locuinţe sau sunt locuinţe unifamiliale;


b) locuinţe unifamiliale aflate în proprietatea persoanelor fizice, cu adaptarea soluţiilor în funcţie de caracteristicile, particularităţile şi valoarea arhitecturală a locuinţelor.


(2) Se exceptează de la prevederile alin.(1) locuinţele clasate/în curs de clasare ca monumente istorice, precum şi locuinţele amplasate în centrele istorice ale localităţilor, în zonele de protecţie a monumentelor şi/sau în zonele construite protejate aprobate potrivit legii.


	
2. La articolul 11, partea introductivă a alineatului (1) şi alineatul (2) se modifică şi vor avea următorul cuprins:


“Art.11. - (1) Prevederile prezentei ordonanţe de urgenţă se aplică în mod corespunzător şi locuinţelor realizate după proiecte elaborate până în anul 1990, cu destinaţia de:

........................................

(2) Se exceptează de la prevederile alin. (1): 

a) locuinţele clasate/în curs de clasare ca monumente istorice, precum şi locuinţele amplasate în centrele istorice ale localităţilor, în zonele de protecţie a monumentelor şi/sau în zonele construite protejate aprobate potrivit legii.


b) locuinţele expertizate tehnic şi încadrate tehnic în clasa I de risc seismic prin raport de expertiză tehnică la care nu s-au executat sau se află în curs de execuţie lucrări de intervenţie pentru creşterea nivelului de siguranţă la acţiuni seismice a construcţiei existente “
	2.Nemodificat
	

	5.
	Art.2

………………………………………….


b) program local privind creşterea performanţei energetice a blocurilor de locuinţe - documentul fundamentat şi elaborat de autorităţile administraţiei publice locale ale municipiilor, oraşelor, comunelor, respectiv ale sectoarelor municipiului Bucureşti, pe baza contractelor de mandat încheiate cu asociaţiile de proprietari, aprobat prin hotărâre a consiliului local, precum şi, după caz, cu avizele conforme şi prealabile ale Consiliului Tehnico-Economic al Ministerului Dezvoltării Regionale şi Turismului prevăzute la art. 11 alin. (22) lit. c), întocmit în vederea fundamentării alocaţiilor de la bugetul local şi de la bugetul de stat, denumit în continuare program local;
	
3. La articolul 2, litera b) se modifică şi va avea următorul cuprins:


“b) program local privind creşterea performanţei energetice la blocurile de locuinţe - documentul fundamentat şi elaborat de autorităţile administraţiei publice locale ale municipiilor, oraşelor, comunelor, respectiv ale sectoarelor municipiului Bucureşti, pe baza contractelor de mandat încheiate cu asociaţiile de proprietari, aprobat prin hotărâre a consiliului local, întocmit în vederea fundamentării alocaţiilor de la bugetul local şi de la bugetul de stat, denumit în continuare program local;”

	3.Nemodificat
	

	6.
	Art.3
	
4. La articolul 3, după alineatul (2) se introduce un nou alineat, alin.(21), cu următorul cuprins:


“(21) Blocurile de locuinţe şi/sau locuinţele expertizate tehnic şi încadrate în clasa I de risc seismic prin raport de expertiză tehnică se includ în programele locale numai după executarea lucrărilor de intervenţie în scopul creşterii nivelului de siguranţă la acţiuni seismice a acestora .”    
	4.Nemodificat

	

	7.

8.
	Art. 4

(1) Lucrările de intervenţie/Activităţile pentru creşterea performanţei energetice a blocurilor de locuinţe, eligibile în sensul prezentei ordonanţe de urgenţă, sunt:


a) lucrări de reabilitare termică a anvelopei;


b) lucrări de reabilitare termică a sistemului de încălzire;

_______

Art.4
_________
	Nemodificat
	5. La alineatul (1) al articolului 4, după litera b) se introduce o nouă literă, lit.b1), cu următorul cuprins: 

“b1) lucrări de reabilitare termică a sistemului de furnizare a apei calde de consum;”
Autor: Comisia pt industrii şi servicii
Comisia pentru administraţie publică şi amenajarea teritoriului
6. La articolul 4, după alineatul (3) se introduce un nou alineat, alin. (31), cu următorul cuprins:

          “(31) Reabilitarea şi modernizarea instalaţiei de distribuţie a agentului termic – încălzire şi apă caldă de consum, parte comună a clădirii tip bloc de locuinţe, include montarea de robinete cu cap termostatic şi izolarea conductelor din subsol/canal termic în scopul reducerii pierderilor de căldură şi masă şi al creşterii eficienţei energetice.”
Autor:Dep. Razvan Horia Mironescu – PNL

Comisia pentru industrii şi servicii

Comisia pentru administraţie publică şi amenajarea teritoriului

	Corelarea cu prevederile Legii nr. 372/2005, republicată, prin care se defineşte performanţa energetică a clădirii - energia efectiv consumată sau estimată pentru a răspunde necesităţilor legate de utilizarea normală a clădirii, necesităţi care includ în principal: încălzirea, prepararea apei calde de consum, răcirea, ventilarea şi iluminatul.

Detalierea lucrărilor precizate la pct. 1.



	9.
	Art.4

g) montarea echipamentelor de măsurare individuală a consumurilor de energie;


	
	7. La alineatul (4) al articolului 4, litera g) se modifică şi va avea următorul cuprins:

“g) montarea echipamentelor de măsurare individuală a consumurilor de energie atât pentru încălzire, cât şi pentru apă caldă de consum.”
Autor: Comisia pt.  industrii şi servicii

Comisia pentru administraţie publică şi amenajarea teritoriului

	Explicitarea lucrărilor de contorizare în locuinţe

	10.
	___________
	_________
	8. La articolul 4 alineatul (4), după litera i) se introduce o nouă literă, litera j)  cu următorul cuprins:
“j) înlocuirea corpurilor de iluminat fluorescent şi incandescent din spaţiile comune cu corpuri de iluminat cu eficienţă energetică ridicată şi durată mare de viaţă.”
Autor:Dep. Razvan Horia Mironescu – PNL

Comisia pentru industrii şi servicii

Comisia pentru administraţie publică şi amenajarea teritoriului

	Corelare cu prevederile Legii nr. 372/2005, republicată, cu privire la încadrarea în nivelurile optime, din punct de vedere al costurilor

	11.
	Art. 5 - Realizarea lucrărilor de intervenţie are ca scop creşterea performanţei energetice a blocurilor de locuinţe, astfel încât consumul anual specific de energie calculat pentru încălzire să scadă sub 100 kWh/m2 arie utilă, în condiţii de eficienţă economică."


	Nemodificat
	9. Articolul 5 se modifică şi va avea următorul cuprins:


„Art. 5 - Realizarea lucrărilor de intervenţie prevăzute la art. 4 are ca scop creşterea performanţei energetice a blocurilor de locuinţe, astfel încât nivelul optim din punct de vedere al costurilor acestor lucrări să se situeze în intervalul nivelurilor de performanţă în care analiza cost-beneficiu calculată pe durata normată de funcţionare este pozitivă. Pentru încălzirea locuinţelor, consumul anual specific de energie calculat pentru încălzire se va situa sub 100 kWh/m2 arie utilă, în condiţii de eficienţă economică.”
Autor: Comisia pentru industrii şi servicii
Comisia pentru administraţie publică şi amenajarea teritoriului

	Corelare cu prevederile Legii nr. 372/2005, republicată, cu privire la încadrarea în nivelurile optime, din punct de vedere al costurilor 

	12.
	Art.11 alin. (22) 

c) obţinerea avizului conform şi prealabil al Consiliului tehnico-economic al Ministerului Dezvoltării Regionale şi Administraţiei Publice pentru blocurile de locuinţe care urmează a fi prioritizate pentru includerea în programul naţional, în limita fondurilor alocate anual cu această destinaţie.


	5. La articolul 11, alineatul (22), litera c) se abrogă.
	10.Nemodificat
	

	13.
	Art. 19

a) indicatorii tehnico-economici aferenţi obiectivelor de investiţii privind creşterea performanţei energetice a blocurilor de locuinţe; pentru obiectivele de investiţii prioritizate cuprinse în programele naţionale, indicatorii tehnico-economici se aprobă numai cu avizul conform şi prealabil prevăzut la art. 11 alin. (22) lit. c);”

	6. La articolul 19, litera a) se modifică şi va avea următorul cuprins:
“a) indicatorii tehnico-economici aferenţi obiectivelor de investiţii privind creşterea performanţei energetice a blocurilor de locuinţe; “

	11.Nemodificat
	

	14.
	Art. 20
(1) Coordonatorul local, în aria sa de competenţă:
…………………………………………

e) transmite Ministerului Dezvoltării Regionale şi Administraţiei Publice documentaţiile de avizare pentru lucrările de intervenţie la blocurile de locuinţe care urmează a fi prioritizate pentru includerea în programul naţional, în vederea emiterii avizului conform şi prealabil prevăzut la art. 11 alin. (22) lit. c);
	7. La articolul 20, alineatul (1), litera e) se abrogă.


	12.Nemodificat
	

	15.
	Art.22

a) emite avizul conform şi prealabil prevăzut la art. 11 alin. (22) lit. c) pentru blocurile de locuinţe prioritizate în condiţiile alin. (2) şi centralizează propunerile transmise de coordonatorii locali privind blocurile de locuinţe prioritizate cuprinse în programele locale, în scopul includerii acestora în programul naţional, în limita fondurilor alocate;

	8. La articolul 22, alineatul (1), litera a) se modifică şi va avea următorul cuprins:

“a) centralizează propunerile transmise de coordonatorii locali privind blocurile de locuinţe prioritizate cuprinse în programele locale, în scopul includerii acestora în programul naţional, în limita fondurilor alocate;“

	13.Nemodificat
	

	16.
	Art. 241
(1) Constituie contravenţii următoarele fapte, dacă nu au fost săvârşite în astfel de condiţii încât, potrivit legii, să fie considerate infracţiuni:

………………………………………..

c) nerespectarea de către coordonatorii locali a obligaţiei prevăzute la art. 20 alin. (1) lit. e) privind transmiterea la Ministerul Dezvoltării Regionale şi Turismului a documentaţiilor de avizare pentru lucrările de intervenţie în vederea emiterii avizului conform şi prealabil prevăzut la art. 11 alin. (22) lit. c), precum şi a obligaţiei prevăzute la art. 20 alin. (1) lit. h) privind transmiterea la Ministerul Dezvoltării Regionale şi Turismului a propunerilor cuprinse în programele locale în scopul includerii blocurilor de locuinţe prioritizate în programul naţional, cu amendă de la 6.000 lei la 10.000 lei;

	9. La articolul 241, alineatul (1), litera c) se modifică şi va avea următorul cuprins:

c) nerespectarea de către coordonatorii locali a obligaţiei prevăzute la art. 20 alin. (1) lit. h) privind transmiterea la Ministerul Dezvoltării Regionale şi Administraţiei Publice a propunerilor cuprinse în programele locale în scopul includerii blocurilor de locuinţe prioritizate în programul naţional, cu amendă de la 6.000 lei la 10.000 lei;

	14.Nemodificat
	


Anexa nr.2
II. AMENDAMENT RESPINS

	Nr. crt.
	Text proiect de lege
	Text amendament propus  

(autorul amendamentului)
	Motivarea amendamentului 
	Camera decizională

	0
	1
	2
	3
	4

	1. 
	
Art.4 alin.(3) lit.a)


a) repararea/refacerea instalaţiei de distribuţie între punctul de racord şi planşeul peste subsol/canal termic, inclusiv izolarea termică a acesteia, în scopul reducerii pierderilor de căldură şi masă, precum şi montarea robinetelor cu cap termostatic la radiatoare şi a robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei;


	
Art.4 alin.(3) lit.a)


a) refacerea instalaţiei de distribuţie a condominiului, atât pentru încălzire, cât şi pentru apă caldă de consum, de la punctul de racord până la consumatori în sistem de distribuţie orizontală, cu coloană/coloane de distribuţie izolată/izolate termic, montat/montate în casa scării, renunţând la coloanele de distribuţie ce traversează locuinţele, creând astfel posibilitatea  reglării consumului din locuinţe după nevoi şi a contorizării individuale a acestora, aşa cum este prevăzut la art.10 alin.(5) din Legea nr.121/2014 privind eficienţa energetică.

Autori: Antal István şi Cseke Attila - dep. UDMR


	a) argumente pentru susţinere

Pentru a include în categoria lucrărilor conexe eligibile a distribuţiei orizontale pentru încălzire şi a contorizării individuale.

b) argumente pentru respingere
Punerea în practică a modificărilor propuse presupune costuri foarte mari şi nu ar avea ca şi consecinţă reducerea consumului de energie. De asemenea, în normele tehnice de proiectare pentru construcţiile noi se ţine cont de sistemul de distribuţie pe orizontală.
	Camera Deputaţilor

